|  |
| --- |
| หมวด 2 การวางแผนเชิงยุทธศาสตร์ |
| 2.1 แผนยุทธศาสตร์ที่ตอบสนองความท้าทาย สร้างนวัตกรรม การเปลี่ยนแปลง และมุ่งเน้นประโยชน์สุขประชาชน |
|  | **2.1.1** | **หน่วยงานของท่านมีแผนยุทธศาสตร์ที่สามารถตอบสนองต่อ** |
|  |  | ☑ **ความท้าทาย คือ** กรมการปกครอง ต้องเผชิญกับปัญหาข้อร้องเรียน ความต้องการของประชาชนและแรงกดดันจากภายนอกประเทศทั้งในทางเศรษฐกิจ สังคมและสิ่งแวดล้อม ความก้าวหน้าของเทคโนโลยีและสังคมดิจิทัล ที่ส่งผลต่อความต้องการของผู้รับบริการให้มีความทันสมัยและรวดเร็ว รวมทั้ง ภัยความมั่นคงในรูปแบบใหม่**โดยมียุทธศาสตร์ที่ตอบสนองความท้าทายได้แก่** ยุทธศาสตร์การพัฒนาระบบบริการและข้อมูลบุคคลให้ทันสมัย มีคุณภาพ เพื่อความมั่นคงและการพัฒนาประเทศ ยุทธศาสตร์การรักษาความสงบเรียบร้อยและอำนวยความเป็นธรรมให้สังคมสงบสุข และยุทธศาสตร์การเสริมสร้างความมั่นคงภายในทุกระดับในพื้นที่ให้เข้มแข็งมีเอกภาพรวมทั้ง แผนการเตรียมความพร้อมต่อการปรับเปลี่ยนแผนในเชิงรุก เพื่อให้เกิดผลลัพธ์ที่ดีในการแก้ไขปัญหาที่ซับซ้อนและเกิดผลกระทบในวงกว้าง (Big Impact)  |
|  |  | ☑ **การเปลี่ยนแปลงในอนาคต คือ** การเปลี่ยนแปลงทางสังคม เศรษฐกิจ การเมือง เทคโนโลยี และการบริหารจัดการเชิงพื้นที่ โดยปลัดจังหวัด นายอำเภอ (CEO ในพื้นที่) เป็นผู้รับนโยบายไปปฏิบัติและบูรณาการกับภาคส่วนต่างๆ **โดยมียุทธศาสตร์ที่ตอบสนองการเปลี่ยนแปลงในอนาคต ได้แก่** ยุทธศาสตร์การพัฒนาระบบบริการและข้อมูลบุคคลให้ทันสมัย มีคุณภาพ เพื่อความมั่นคงและการพัฒนาประเทศ ยุทธศาสตร์การพัฒนาและเพิ่มประสิทธิภาพการบริหารจัดการแบบบูรณาการในระดับพื้นที่ให้มีความเข้มแข็ง เพิ่มขีดความสามารถในการแข่งขัน สร้างโอกาส และส่งเสริมการพัฒนาประเทศ เช่น 1) แผนพัฒนาระบบดิจิทัลมาใช้ปรับเปลี่ยนการทำงาน 2) แผนการยกระดับการให้บริการที่รวดเร็ว ฉับไว ต้นทุนต่ำ เข้าถึงได้ง่าย ทุกที่ทุกเวลา |
|  |  | ☑ **ความรับผิดชอบต่อสังคม คือ** การดำเนินงานด้วยความโปร่งใส ตรวจสอบได้ การตอบสนองความต้องการและความเดือดร้อนของประชาชนที่เพิ่มขั้นและซับซ้อน **โดยมียุทธศาสตร์ที่ตอบสนองความรับผิดชอบต่อสังคม ได้แก่** ยุทธศาสตร์การบริหารจัดการสู่ความเป็นเลิศ ยึดหลักธรรมาภิบาลและพัฒนาบุคลากรให้มีสมรรถนะสูง และการขับเคลื่อนการดำเนินงานโดยใช้กลไกประชารัฐเพื่อเพิ่มคุณค่าในการส่งมอบบริการให้แก่ประชาชนด้วยการใช้สมรรถนะหลักของ ปค. เป็นแกนกลางในการบูรณาการความร่วมมือของทุกภาคส่วน |
|  | **2.1.2** | **มีแผนยุทธศาสตร์และแผนงานที่** |
|  |  | **☑ สร้างขีดความสามารถในการแข่งขัน** เช่น การส่งเสริมการประกอบอาชีพให้แก่ประชาชน การแก้ไขปัญหาหนี้นอกระบบและการประสานงานกับหน่วยงานที่เกี่ยวข้องกับการหาแหล่งเงินทุน การพัฒนาระบบอิเล็กทรอนิกส์การให้บริการประชาชน เพื่อยกระดับการบริการ ให้รวดเร็วและมีมาตรฐาน |
|  |  | **☑ สร้างโอกาสเชิงกลยุทธ์ใหม่ๆ เช่น** การผลักดันให้มีกฎหมายและการบังคับใช้กฎหมายในการประสานแผนพัฒนาในระดับพื้นที่ การพัฒนาระบบและรูปแบบการให้บริการเพื่อตอบสนองความต้องการประชาชน และการยกระดับศักยภาพกลไกและเครือข่ายฝ่ายปกครองในการแก้ไขปัญหาแก่ประชาชนในพื้นที่ |
|  | **2.1.3** | **กระบวนการสร้างยุทธศาสตร์ มีการคำนึงถึง** |
|  |  | ☑ **การมีส่วนร่วมของบุคลากรเครือข่าย** **โดย** การประชุมระดมความคิดเห็น การรับฟังข้อเสนอแนะผ่านทางเอกสาร การรับฟังความคิดเห็นผ่านระบบออนไลน์บนเว็บไซต์ การนำข้อมูลปัญหาความต้องการของประชาชนจาก ศดธ.อ. การตรวจราชการของผู้บริหาร ผู้ตรวจราชการ การตรวจงานของปลัดจังหวัด การนิเทศงานของส่วนราชการที่เกี่ยวข้อง และ การบูรณาการ จากทุกภาคส่วน  |
|  |  | ☑ **ประโยชน์/ความต้องการของผู้รับบริการและผู้มีส่วนได้ส่วนเสียโดย** การรับฟังความคิดเห็นของผู้รับบริการและผู้มีส่วนได้เสียจากแบบสำรวจฯ ข้อร้องเรียน ข้อเสนอแนะ การประชุมรับฟังความคิดเห็น ยึดหลักการมีส่วนร่วมในการกำหนดแผนยุทธศาสตร์ร่วมกัน |
|  |  | ☑ **สภาพแวดล้อมทั้งภายในและภายนอก** **เช่น** การปรับตัวขององค์กรต่อสถานการณ์ การบูรณาการความร่วมมือกับภาคส่วนต่างๆ ในการกำหนดระบบงาน และสมรรถนะหลัก ที่จำเป็นและการปรับเปลี่ยน เพื่อพัฒนาไปสู่องค์กรนวัตกรรม เช่น ยุทธศาสตร์ด้านการพัฒนาระบบบริการ ได้มีการนำความต้องการของประชาชนในเรื่อง ความรวดเร็ว การลดค่าใช้จ่าย ความถูกต้องและความต้องการของกรมการกงสุล เรื่อง ความเป็นมาตรฐานและความเชื่อถือได้ มาพัฒนาและจัดทำระบบโปรแกรมการคัดรับรองเอกสารราชการ 2 ภาษา ซึ่งประชาชนสามารถขอรับบริการคัดรับรองเอกสารทางทะเบียนฉบับภาษาอังกฤษได้ ณ สำนักทะเบียนอำเภอ/ท้องถิ่นทั่วประเทศ ส่งผลให้ประชาชนสามารถลดค่าใช้จ่ายในการจ้างเอกชนแปลเอกสารได้ถึงแผ่นละ 200 – 500 บาท ลดระยะเวลาในการดำเนินการ รวมทั้ง เอกสารที่ได้มีความถูกต้อง เป็นมาตรฐาน และสามารถนำไปขอรับรองนิติกรณ์ ได้ที่กรมการกงสุล กระทรวงการต่างประเทศ  |
| □ | ยังไม่มีการดำเนินการในเรื่องดังกล่าว |
| □ | อยู่ในระหว่างดำเนินการ |
| 2.2 เป้าหมายเชิงยุทธศาสตร์ทั้งระยะสั้นและระยะยาวสอดคล้องพันธกิจและยุทธศาสตร์ชาติ |
|  | **2.2.1** | **มีการวิเคราะห์ผลกระทบของเป้าหมายและตัวชี้วัดของหน่วยงานต่อการบรรลุยุทธศาสตร์ชาติทั้งในระยะสั้นและระยะยาว เช่น** |
|  |  | ☑ **เป้าหมายเชิงยุทธศาสตร์ของหน่วยงาน** คือ การรักษาความสงบเรียบร้อยและอำนวย ความเป็นธรรมให้สังคมสงบสุข **ผลกระทบ คือ** ประชาชนใช้ชีวิตด้วยความสงบเรียบร้อยภายใต้สังคมที่เป็นธรรม /ภัยคุกคามรูปแบบใหม่**กระทบต่อยุทธศาสตร์ ด้าน** ความมั่นคง และด้านการสร้างโอกาสความเสมอภาคและเท่าเทียมกันทางสังคม |
|  |  | **☑ ตัวชี้วัด คือ** ร้อยละเรื่องร้องเรียนร้องทุกข์ของประชาชนที่ได้รับการแก้ไข /จำนวนเหตุการณ์ความไม่สงบในพื้นที่ จชต. ลดลง **ผลกระทบ คือ** ประชาชนมีความปลอดภัยในชีวิตและทรัพย์สิน และได้รับการแก้ไขปัญหา**กระทบต่อยุทธศาสตร์ ด้าน** การสร้างโอกาสความเสมอภาคและเท่าเทียมกันทางสังคม และยุทธศาสตร์ด้านความมั่นคง |
|  | **2.2.2** | **มีการกำหนดเป้าหมายยุทธศาสตร์และตัวชี้วัดระยะสั้นและระยะยาวโดย** |
|  |  | **☑ เป้าหมายระยะสั้น คือ** การเสริมสร้างความสงบเรียบร้อยและความมั่นคงใน จชต. /พื้นที่หมู่บ้าน/ชุมชนมีความปลอดภัย**มีตัวชี้วัดเชิงยุทธศาสตร์ที่ตอบเป้าหมาย ได้แก่** หมู่บ้านในจังหวัดชายแดนภาคใต้มีความเข้มแข็ง / จำนวนครั้งในการตรวจสถานประกอบการและจุดเสี่ยงเพื่อป้องกันการค้ามนุษย์ |
|  |  | **☑ เป้าหมายระยะยาว คือ** การปรับนโยบายภาครัฐด้านความมั่นคง การป้องกันและแก้ไขปัญหาความมั่นคงรูปแบบใหม่ที่มีความรุนแรงมากขึ้น**มีตัวชี้วัดเชิงยุทธศาสตร์ที่ตอบเป้าหมาย ได้แก่** จำนวนปัญหาความมั่นคงลดลง/จำนวนหมู่บ้านชุมชนปลอดยาเสพติด |
|  | **2.2.3** | **มีการวิเคราะห์ความเสี่ยง/ผลกระทบ และมีแผน/แนวทางที่รองรับความเสี่ยง/ผลกระทบ** |
|  |  | **☑ ความเสี่ยงที่อาจเกิดขึ้นและส่งผลต่อแผนงานและเป้าประสงค์ต่อหน่วยงานโดยหน่วยงานมีความเสี่ยงที่สำคัญ เช่น** สถานการณ์สังคม การเมือง เศรษฐกิจ สาธารณภัย และ ภัยจากโรคระบาดต่างๆ ภัยพิบัติทางเทคโนโลยีสารสนเทศ **แผนงาน/แนวทางที่รองรับความเสี่ยงคือ** พัฒนาระบบข้อมูลในการจัดทำแผนยุทธศาสตร์ให้มีความแม่นยำและมีความน่าเชื่อถือผ่านการรวบรวมข้อมูลที่ครอบคลุม ครบถ้วนและการวิเคราะห์ข้อมูลเพื่อให้ได้ข้อมูลที่เป็นข้อเท็จจริง และการปรับปรุงแผนการบริหารความพร้อมต่อสภาวะวิกฤติ (BCP) การจัดทำแผนเตรียมความพร้อมรับภัยพิบัติทางเทคโนโลยีสารสนเทศ โดยการปรับปรุงและซ้อมแผนอย่างต่อเนื่อง |
|  |  | **☑ ผลกระทบที่อาจเกิดขึ้นและส่งผลต่อประเทศด้านเศรษฐกิจ/สังคม/สาธารณสุข/สิ่งแวดล้อมโดยหน่วยงานมีความเสี่ยงที่สำคัญ เช่น** การจัดการข้อมูลขนาดใหญ่ (Big Data) **แผนงาน/แนวทางที่รองรับผลกระทบคือ** การจัดการความหลากหลายในพื้นที่ (Diversity Management) และการจัดการฐานข้อมูลขนาดใหญ่ (Big Data analytics) โดยศูนย์กลางข้อมูล จำนวน 2 แห่ง และสำรองข้อมูลตลอดเวลา  |
| □ | ยังไม่มีการดำเนินการในเรื่องดังกล่าว |
| □ | อยู่ในระหว่างดำเนินการ |

|  |
| --- |
| 2.3 แผนขับเคลื่อนในทุกระดับและทุกภาคส่วน |
| ☑ | **2.3.1** | **แผนการดำเนินงาน/แผนปฏิบัติการ มีความสอดคล้องกับยุทธศาสตร์ทุกด้าน และมีการกำหนดขั้นตอนการดำเนินงาน ระยะเวลา และผู้รับผิดชอบที่ชัดเจน**กรมการปกครองมีแผนปฏิบัติการประจำปี โดยการนำนโยบายที่สำคัญของรัฐบาล กระทรวงมหาดไทย และยุทธศาสตร์ทุกระดับที่เกี่ยวข้องและสอดคล้องกับภารกิจของกรม การปกครองมาใช้เป็นกรอบแนวทางในการจัดทำแผนปฏิบัติราชการ ตลอดจนการรวบรวมความคิดเห็นจากบุคลากรผู้มีส่วนได้ ส่วนเสียทั้งในส่วนกลางและส่วนภูมิภาคเพื่อให้การปฏิบัติงานของกรมการปกครอง สามารถขับเคลื่อนไปในทิศทางเดียวกับนโยบายรัฐบาล กระทรวงมหาดไทย และยุทธศาสตร์ระดับชาติ นำไปสู่การปฏิบัติงานในพื้นที่ได้อย่างเหมาะสมและเกิดผลสัมฤทธิ์สูงสุดและมีการปรับแผนงานเพื่อให้ครอบคลุมภารกิจรองรับสถานการณ์ในปัจจุบัน และมี การติดตามเร่งรัดการดำเนินการตามแผน เป็นประจำรายไตรมาส ตามแผนปฏิบัติการ กรมการปกครอง และได้เผยแพร่ https://multi.dopa.go.th/tspd/policy/plan1/topic31  |
| ☑ | **2.3.2** | **แผนการดำเนินงาน/แผนปฏิบัติการ มีการคำนึงถึงประสิทธิภาพและประสิทธิผล (ทำน้อยได้มาก) การลดต้นทุน เพิ่มความรวดเร็ว และสร้างคุณค่าต่อประชาชน โดยใช้วิธีการ เช่น** |
|  |  | **- ใช้ประโยชน์จากเทคโนโลยีดิจิทัลมาปรับปรุงกระบวนการ/การบริการ ได้แก่** โครงการ Linkage Center ซึ่งเป็นการบูรณาการฐานข้อมูลประชาชนและการบริการภาครัฐ เพื่อนำไปสู่เป้าหมาย “บัตรใบเดียวรับบริการจากรัฐได้ทุกเรื่อง ทุกที่ไม่ต้องมีสำเนาเอกสาร” โดยใช้ฐานข้อมูลบุคคลของกรมการปกครองเป็นฐานข้อมูลกลางและเป็นแม่ข่ายในการเชื่อมโยงกับ ทุกหน่วยในปัจจุบันมีหน่วยงานที่มาเชื่อมโยงแล้ว 250 หน่วยงาน  |
|  |  | **- การปรับปรุงกระบวนการ ลดการทำซ้ำและความผิดพลาด ได้แก่** จัดทำโครงการเอกสาร การทะเบียนฉบับภาษาอังกฤษ โดยการพัฒนาระบบและปรับปรุงระเบียบที่เกี่ยวข้อง เพื่อให้สำนักทะเบียนอำเภอ/ท้องถิ่น สามารถให้บริการคัดรับรองสำเนาทางทะเบียนเป็นภาษาอังกฤษได้ โดยเริ่มดำเนินการในปี 2562 สามารถคัดรับรองเอกสารทางทะเบียนฉบับภาษาอังกฤษได้แล้ว จำนวน 15 รายการ การให้บริการในปี 2562 จำนวน 60,549 รายการ ลดภาระค่าใช้จ่ายให้ประชาชนกว่า 93 ล้านบาท และในปี 2563 กรมการปกครอง พัฒนาเพิ่มเป็น 27 ประเภทให้บริการจำนวน 74,541 รายการ |
|  |  | **- การใช้นวัตกรรมในการปฏิบัติงาน ได้แก่** นำระบบเทคโนโลยีมาใช้ในการจัดเก็บข้อมูลและ การดำเนินงาน เช่น ระบบจัดเก็บข้อมูลแผนพัฒนาอำเภอ 878 อำเภอ ระบบการรับเรื่องร้องเรียนร้องทุกข์ของ ศดธ.อ. ระบบสารบรรณอิเล็กทรอนิกส์ระหว่างหน่วยงานส่วนกลางกับจังหวัด การประชุมทาง VCS ระบบบริหารงบประมาณ ระบบการตรวจสอบอัตลักษณ์บุคคล ด้วยภาพใบหน้าและลายพิมพ์นิ้วมือ ระบบ Thai QM ในการคัดกรองติดตามผู้เดินทางของหมู่บ้าน/ชุมชน (การระบาดของโรคโควิด – 19)  |
|  | **2.3.3** | **แผนดำเนินงาน/แผนปฏิบัติการ สนับสนุนความสำเร็จของยุทธศาสตร์** |
|  |  | **☑ แผนฯ มีการบูรณาการร่วมกับแผนการพัฒนาขีดความสามารถและอัตรากำลัง** โดยการวิเคราะห์ความรู้ ความสามารถ ทักษะ ขีดสมรรถนะของบุคลากรและอัตรากำลังที่ต้องใช้ในการปฏิบัติงาน รวมทั้ง การเปลี่ยนแปลงด้านกำลังพล และจัดทำแผนอัตรากำลังและ การพัฒนาบุคลากรให้สอดคล้องต่อการขับเคลื่อนยุทธศาสตร์ เพื่อให้บุคลากรมีศักยภาพ และความพร้อมสนองตอบต่อการปฏิบัติภารกิจและวัตถุประสงค์เชิงยุทธศาสตร์  |
|  |  | **☑ แผนฯ รองรับการเปลี่ยนแปลงด้านเทคโนโลยี** การดำเนินงานขององค์กรให้สอดรับการความก้าวหน้าและการเปลี่ยนแปลงด้านเทคโนโลยี โดยพัฒนาระบบการจัดเก็บข้อมูล การบริหารจัดการข้อมูล การเชื่อมโยงข้อมูลเลขประจำตัวประชาชนกับฐานข้อมูลหน่วยงานต่างๆ ผ่าน Linkage Center เพื่อลดการเรียกสำเนาเอกสาร การพัฒนาระบบตรวจสอบอัตลักษณ์บุคคลด้วยภาพใบหน้าและลายพิมพ์นิ้วมือ ระบบ Thai QMระบบรับเรื่องร้องเรียนของ ศดธ.อ. การพัฒนาบุคลากรให้มีทักษะและสมรรถนะทางเทคโนโลยีให้พร้อมรับเทคโนโลยีที่เปลี่ยนแปลง รวมทั้ง จัดทำแผนเตรียมความพร้อมด้านวัสดุและครุภัณฑ์ |
|  |  | **☑ แผนการใช้ทรัพยากรและการใช้ข้อมูลผ่านเครือข่ายทั้งภายในและภายนอก** โดยการเชื่อมโยงแลกเปลี่ยนข้อมูลเลขประจำตัวประชาชนกับฐานข้อมูลหน่วยงานต่างๆ ผ่านระบบบูรณาการฐานข้อมูลประชาชนและการบริการภาครัฐ (Linkage Center) ทั้งระบบ online และ offline โดยในปี 2563 มีการปริมาณการแลกเปลี่ยนข้อมูลฯ มากถึง 61,095,556 ครั้ง นอกจากนี้ ปค. ได้จัดทำข้อมูลในภารกิจที่เกี่ยวข้องในรูปแบบไฟล์อิเล็กทรอนิกส์เผยแพร่ ทางเว็บไซต์ เช่น ข้อมูลการปกครองท้องที่ จำนวนประชากร จำแนกรายพื้นที่  |
| □ | ยังไม่มีการดำเนินการในเรื่องดังกล่าว |
| □ | อยู่ในระหว่างดำเนินการ |
| 2.4 การติดตามผลการบรรลุเป้าหมาย การแก้ไขปัญหา และการรายงานผล |
| ☑ | **2.4.1** | **หน่วยงานมีแผนในการเตรียมความพร้อมต่อการปรับเปลี่ยนแผนในเชิงรุก เพื่อให้เกิดผลลัพธ์ที่ดีในการแก้ไขปัญหาที่ซับซ้อนและเกิดผลกระทบในวงกว้าง (Big Impact) ได้แก่** |
|  |  | **- สถานการณ์ที่อาจส่งผลกระทบต่อแผน คือ** ความท้าทายเชิงยุทธศาสตร์ใน 3 ด้าน ได้แก่ 1. การพัฒนานวัตกรรมเพื่อการบริการประชาชน 2. การแก้ไขปัญหาความเดือดร้อนของประชาชนเพื่อลดความเหลื่อมล้ำและเสริมสร้างการพัฒนาอย่างสมดุล (Inclusive Growth) และในด้านที่ 3. คือ ปัญหาความมั่นคงรูปแบบใหม่ (Non-Traditional Security Issues)  |
|  |  | **- การเตรียมความพร้อม ได้แก่** การรับมือภัยความมั่นคงรูปแบบใหม่ ในปี 2562 - 2565 กรมการปกครอง มุ่งเน้นการดำเนินการใน 2 ส่วน คือ 1) การขยายผลการป้องกันและปราบปรามการค้ามนุษย์ โดยจัดตั้ง “ชุดปฏิบัติการพิเศษประจำจังหวัด” เป็นการต่อยอดจาก “ชุดปฏิบัติการพิเศษกรมการปกครอง” เพื่อให้การดำเนินงานเกิดประสิทธิภาพครอบคลุมในทุกจังหวัดทั่วประเทศ และ 2) บริหารจัดการสาธารณภัยระดับพื้นที่ โดยเน้นการพัฒนาทักษะของนายอำเภอในการจัดการสาธารณภัยในพื้นที่อย่างเป็นระบบ ซึ่งมีแนวโน้มมีความรุนแรง และความถี่เพิ่มมากขึ้น |
|  |  | **- แผนการจัดการเชิงรุก ได้แก่** การแก้ไขปัญหาความเดือดร้อนของประชาชน ผ่านศูนย์ดำรงธรรม ผ่านศูนย์ดำรงธรรมอำเภอ ในปี 2563 - 2565 ซึ่งใน ปี 2563 กรมการปกครองพัฒนา Application ศูนย์ดำรงธรรมอัจฉริยะ สำหรับให้ประชาชนแจ้งข้อร้องเรียนและติดตามเรื่องด้วยตนเอง https://damrongdhama.dopa.go.th/main/#/ โดยระบบรับเรื่องร้องเรียนร้องทุกข์ของศูนย์ดำรงธรรมอำเภอ ในรูปแบบ web application ผ่านระบบออนไลน์ (Online) ระบบดังกล่าวประกอบด้วย ระบบการรับเรื่องสามารถเรียกดูข้อมูลผู้ร้องเรียนร้องทุกข์จากบัตรประจำตัวประชาชนโดยไม่จำเป็นต้องเรียกสำเนาเอกสาร ระบบการส่งต่อเรื่องไปยังศูนย์ดำรงธรรมจังหวัด (ผ่านที่ทำการปกครองจังหวัด) ศูนย์ดำรงธรรมกรมการปกครอง ศูนย์ดำรงธรรมกระทรวงมหาดไทย |
|  | **2.4.2** | **มีระบบในการติดตามผลการดำเนินการตามแผนการดำเนินงาน/แผนปฏิบัติการ** |
|  |  | **☑ หน่วยงานมีระบบในการติดตามผลการดำเนินการตามแผนยุทธศาสตร์ ทั้งระยะสั้นและระยะยาว ได้แก่** ระบบการตรวจราชการ/การนิเทศงาน ระบบรายงานทางอิเล็กทรอนิกส์ และระบบติดตามการทำงานเพื่อเพิ่มประสิทธิภาพการปฏิบัติหน้าที่ของกำนัน ผู้ใหญ่บ้าน (Active Monitoring System) ระบบควบคุมการบริหารงบประมาณ (FMD.)  |
|  |  | **☑ หน่วยงานมีระบบรายงานผลการดำเนินงานต่อสาธารณะ ได้แก่** รายงานในรูปแบบหนังสือราชการและไฟล์อิเล็กทรอนิกส์ เช่น รายงานผลการดำเนินการประจำปี บทสรุปผู้บริหาร สถิติการให้บริการ (รายปี/รายเดือน/รายพื้นที่)  |
| ☑ | **2.4.3** | **หน่วยงานมีการคาดการณ์ผลการดำเนินงานตามแผน และทบทวนแผน เพื่อให้ทันต่อการเปลี่ยนแปลง ได้แก่** กรมการปกครองมีระบบการติดตามรายงานผลของตัวชี้วัดแผนปฏิบัติการและยุทธศาสตร์ทั้งระยะสั้นและระยะยาว มีการรายงานสถานการณ์บรรลุเป้าหมายที่ตั้งไว้ การเตรียมการแก้ไขปัญหากรณีไม่เป็นไปตามเป้าหมายที่ตั้งไว้ และการรายงานผลที่เกิดขึ้นต่อสาธารณะ โดยให้หน่วยงานในสังกัดรายงานผล การดำเนินงานตามแผนปฏิบัติราชการกรมการปกครอง ประจำปีงบประมาณ พ.ศ. 2563 (Action Plan) รายไตรมาส กรณีเร่งด่วน จะดำเนินการติดตามรายสัปดาห์ หรือรายเดือน เพื่อให้ผลการดำเนินงานบรรลุ ตามเป้าหมาย/แผนยุทธศาสตร์กรมการปกครอง |
|  |  | **- การคาดการณ์ ได้แก่** การกำหนดค่าเป้าหมายตามตัวชี้วัดผลการดำเนินการตามกรอบระยะเวลาภายใต้เป้าประสงค์ในแต่ละวัตถุประสงค์เชิงยุทธศาสตร์ของกรมการปกครอง |
|  |  | **- การปรับแผนให้สอดคล้องกับการคาดการณ์ ได้แก่** ผลการดำเนินงานขององค์การที่ผ่านมา การเทียบเคียงหรือการเปรียบเทียบจากแหล่งต่างๆ การวิเคราะห์แนวโน้มปัญหาความต้องการของประชาชนอย่างใกล้ชิด เช่น การปรับแผนเพื่อดำเนินการบริหารจัดการและแก้ไขปัญหาสถานการณ์โรคติดเชื้อไวรัสโคโรนา 2019 (COVIC-19) โดยบูรณาการการปฏิบัติในระดับพื้นที่ โดยใช้กลไกของ ปค. (ปลัดจังหวัด นายอำเภอ กำนันผู้ใหญ่บ้าน ฯลฯ) ในการบริหารจัดการสถานการณ์และการประสานความร่วมมือกับหน่วยงานต่าง ๆ ในการควบคุมการเดินทางเคลื่อนย้ายข้ามจังหวัดของประชาชน การสนับสนุนมาตรการกักตัวผู้เดินทางข้ามจังหวัด โดยมีการปรับแผนการใช้จ่ายงบประมาณ มาใช้ในการแก้ไขสถานการณ์ดังกล่าวด้วย |
| □ | ยังไม่มีการดำเนินการในเรื่องดังกล่าว |
| □ | อยู่ในระหว่างดำเนินการ |